

МОНГОЛ УЛСЫН ХУУЛЬ

2024 оны 04 сарын 19 өдөр Төрийн ордон, Улаанбаатар хот

**ИРЭЭДҮЙН ӨВ САНГИЙН ТУХАЙ ХУУЛЬД**

**НЭМЭЛТ, ӨӨРЧЛӨЛТ ОРУУЛАХ ТУХАЙ**

**1 дүгээр зүйл.**Ирээдүйн өв сангийн тухай хуулийн 2 дугаар зүйлийн 2.1 дэх хэсгийн “Монгол Улсын Үндсэн хууль,” гэсний дараа “Үндэсний баялгийн сангийн тухай хууль,” гэж нэмсүгэй.

**2 дугаар зүйл.**Ирээдүйн өв сангийн тухай хуулийн дараах хэсгийг доор дурдсанаар өөрчлөн найруулсугай:

**1/7 дугаар зүйлийн 7.1 дэх хэсэг:**

“7.1.Сан Үндэсний баялгийн сангийн тухай хуулийн 11.1.1-д заасан эх үүсвэрээс бүрдэнэ.”

**2/8 дугаар зүйлийн 8.1 дэх хэсэг:**

“8.1.Сангийн эх үүсвэрийг холбогдох журмын дагуу хуваарилалт хийснээс хойш ажлын 5 өдрийн дотор Монголбанкан дахь Сангийн дансанд шилжүүлнэ.”

**3 дугаар зүйл.**Ирээдүйн өв сангийн тухай хуулийн 8 дугаар зүйлийн 8.2 дахь хэсгийн “Энэ хуулийн 7.1-д заасан” гэснийг, 8.3 дахь хэсгийн, 91 дүгээр зүйлийн 91.1 дэх хэсгийн “энэ хуулийн 7.1-д заасан” гэснийг “Сангийн” гэж тус тус өөрчилсүгэй.

**4 дүгээр зүйл.**Ирээдүйн өв сангийн тухай хуулийн 4 дүгээр зүйлийн 4.1.15 дахь заалтыг, 7 дугаар зүйлийн 7.2, 7.3, 7.4 дэх хэсгийг тус тус хүчингүй болсонд тооцсугай.

**5 дугаар зүйл.**Энэ хуулийг Үндэсний баялгийн сангийн тухай хууль хүчин төгөлдөр болсон өдрөөс эхлэн дагаж мөрдөнө.

МОНГОЛ УЛСЫН

ИХ ХУРЛЫН ДАРГА Г.ЗАНДАНШАТАР